Ambasada Japana obavještava sve zainteresovane da je od srijede, 18. aprila 2018. godine, otvoren konkurs za MEXT (Monbukagakusho) stipendije za 2019. godinu za kandidate iz Srbije i Crne Gore. Stipendije dodjeljuje Ministarstvo obrazovanja, sporta, nauke i tehnologije (MEXT) Vlade Japana, a Konkurs je otvoren **do petka, 25. maja 2018. godine**.

POSTOJE DVIJE VRSTE STIPENDIJA:

* za dodiplomce (u trajanju od pet godina)
* za studente istraživače, postdiplomce (u trajanju od dvije godine)

(Obje kategorije uključuju obavezan period učenja japanskog jezika.)

Neophodno je da svi zainteresovani kandidati dostave svoje prijave na adresu Japanske ambasade u Republici Srbiji, Trešnjinog cveta 13, 11070 Novi Beograd sa naznakom "prijava za MEXT 2019" i elektronski na [culture@s1.mofa.go.jp](mailto:culture@s1.mofa.go.jp) , sa naznakom "prijava za MEXT 2019".

SVA POTREBNA UPUTSTVA I APLIKACIONI FORMULARI MOGU SE PREUZETI NA INTERNET ADRESI AMBASADE JAPANA:

<http://www.yu.emb-japan.go.jp/>

Za sva dodatna pojašnjenja i informacije, zainteresovani se mogu obratiti na [culture@s1.mofa.go.jp](mailto:culture@s1.mofa.go.jp)

Ovdje se može preuzeti saopštenje za medije Ambasade Japana u kojem se nalaze internet adrese sa prijavnim formularima za obje kategorije stipendija.